b'\n_START_ARTICLE_\nGlutation\n_START_PARAGRAPH_\nGlutation, C\xe2\x82\x81\xe2\x82\x80H\xe2\x82\x81\xe2\x82\x87N\xe2\x82\x83O\xe2\x82\x86S, je tripeptid sastavljen od tri aminokiseline: glicina, cisteina i glutaminske kiseline. Ima neobi\xc4\x8dnu peptidnu vezu izme\xc4\x91u amino grupe cisteina i karboksilne skupine glutaminske kiseline. Glutation ima strukturu \xce\xb3-glutamil-cisteil-glicina._NEWLINE_Lako se dehidrogenira i prelazi (otpu\xc5\xa1taju\xc4\x87i vodik) u disulfidni oblik. Tu reakciju mo\xc5\xbeemo smatrati oksidacijom uz oduzimanje elektrona. Reakcija je reverzibilna. Zbog toga ima va\xc5\xbenu ulogu u oksidoredukcijskim procesima kao prenosilac vodika, a nalazi se gotovo u svim stanicama._NEWLINE_Slu\xc5\xbei kao glavni antioksidans toksi\xc4\x8dnih me\xc4\x91uprodukata poput vodikovog peroksida (H\xe2\x82\x82O\xe2\x82\x82) i njemu sli\xc4\x8dnih produkata poput nascentnog (kemijski slobodnog radikala) kisika. Tako sprje\xc4\x8dava mutacije DNA, a time i nastanak bolesti poput cisti\xc4\x8dne fibroze, kardiolo\xc5\xa1kih upala i sli\xc4\x8dno._NEWLINE_Sintetiziramo ga ve\xc4\x8dinskim djelom iz aminokiselina u jetri, no mo\xc5\xbeemo ga unijeti i hranom._NEWLINE_Tako\xc4\x91er posreduje u reakcijama poput biosinteze nukleinskih kiselina i regulaciji \xc5\xbeeljeza._NEWLINE_Glutation se primjenjuje u medicinskim i biokemijskim istra\xc5\xbeivanjima.'